# name
Balanç de deu anys del pràcticum de pedagogia a la Universitat de Barcelona

# metadata.dc.description.abstract[].value
Aquest article exposa una revisió narrativa de la producció científica generada al llarg dels darrers deu anys per part de la coordinació del pràcticum del grau de pedagogia de la Universitat de Barcelona, a través del Grup d’Innovació Docent Consolidat PRAXIS. A partir d’un enfocament bibliomètric, es van detectar un total de catorze articles i nombroses participacions a congressos i capítols de llibre des del 2010 fins al 2020, que es presenten en ordre cronològic i que permeten una reflexió crítica al voltant de tres eixos d’anàlisi constant del grup PRAXIS: el currículum, la metodologia i l’avaluació. Aquests aspectes, que són els que han conduït el model de les pràctiques externes actual, s’han abordat de manera transversal i continuada en les diferents publicacions derivades de l’activitat del grup. Tanmateix, mitjançant la revisió s’han detectat tres etapes històriques en les quals el focus s’ha centrat en un d’aquests eixos temàtics al llarg del temps, i seguidament es presenta el desenvolupament històric de la recerca desenvolupada en relació amb cada un d’aquests tres eixos. Amb l’evidència extreta de la recerca, validem la funcionalitat del model de pràctiques i la seva possible transferència a altres universitats. Finalment, des de la coordinació del pràcticum, contemplant la situació d’excepcionalitat provocada per la COVID-19 i els nous reptes educatius que se’n deriven, s’estan plantejant en aquests moments orientacions de canvi i millora, i s’identifiquen possibles noves línies d’investigació que orientaran la recerca del pràcticum, tant a curt termini, per assolir els reptes que planteja la situació actual, com a llarg termini.

# metadata.dc.relation.ispartof[].value
Revista Catalana de Pedagogia, 2021, vol. 19, p. 3-23

# metadata.dc.rights[].value
cc-by-nc-nd (c) Rajadell, Núria et al., 2021

# metadata.dc.source[].value
Articles publicats en revistes (Mètodes d'Investigació i Diagnòstic en Educació)

# metadata.dc.title[].value
Balanç de deu anys del pràcticum de pedagogia a la Universitat de Barcelona

# metadata.dc.title.alternative[].value
10-year balance of the Pedagogy practicum at the University of Barcelona